Cracked Actor

«Cracked Actor» er ein song skriven av David Bowie, opphavleg gjeven ut på albumet Aladdin Sane i april 1973. Songen vart òg gjeven ut som singel i Aust-Europa av RCA Records i juni same året.

Musikk og tekst
Bowie var to veker i Los Angeles i oktober 1972 og skreiv songen under dette opphaldet. Songen er ein av hardrocksongane på albumet og omhandlar ei aldrande Hollywood-stjerne i møte med ei prostituert. Refrenget inneheld forskjellige referansar til sex og narkotika: 

Crack, baby, crack, show me you're real
Smack, baby, smack, is that all that you feel
Suck, baby, suck, give me your head
Before you start professing that you're knocking me dead

Rolling Stone indikerte at målet til Bowie var «å strippe ned temaet om truverda si, som han hadde gjort med rockelåten, som eit steg mot ein definisjon av desse rollene og han sjølv ikledd desse rollene.» NME-forfattarane Roy Carr og Charles Shaar Murray meinte at songen avslører «lite anna enn at Bowie kan spele munnspel heller dårleg.»

Utgjeving og ettermæle
Etter at songen kom ut på Aladdin Sane, vart «Cracked Actor» den første singelen til Bowie gjeven ut for den russiske marknaden, med «John, I'm Only Dancing» som B-side. Timinga var visstnok at dei ønskte å tene pengar på publisiteten han fekk då han reiste gjennom Aust-Europa på Den transsibirske jernbanen i april–mai 1973, kort tid før den siste Ziggy Stardust-turneen i Storbritannia. 

«Cracked Actor» vart ein viktig del av den nordamerikanske turneen til Bowie i 1974, der han song songen ikledd solbriller og heldt ein hovudskalle i handa (à la Hamlet), som han så klinte med. Songen gav òg namn til dokumentarfilmen til Alan Yentob om turneen. I 1983 henta Bowie songen og solbrille/hovudskallen fram att på Serious Moonlight-turneen.

Medverkande 
David Bowie – vokal, munnspel
Mick Ronson – elektrisk gitar
Trevor Bolder – bassgitar
Woody Woodmansey – trommer

Konsertversjonar
 Konsertversjonen frå 1974-turneen vart gjeven ut på David Live. Denne versjonen vart òg gjeven ut på Rock Concert. Eit anna opptak frå 1974 vart gjeven ut på A Portrait in Flesh.
 Eit konsertopptak spelt inn i Hammersmith Odeon i London, den 3. juli 1973 vart gjeven ut på Ziggy Stardust - The Motion Picture.
 Eit konsertopptak filma den 12. september 1983 vart med i Serious Moonlight (1983).
 Ei nyare framføring av songen, spelt inn i BBC Radio Theatre, Portland Place, London den 27. juni 2000, kom ut på den avgrensa utgåon the limited edition bonus disk of Bowie at the Beeb.

Andre utgjevinvar
 Songen finst på Sound and Vision-boksen (1989).

Andre versjonar
 Big Country - singel i 1993, inkludert samlinga Starman: Rare and Exclusive Versions of 18 Classic David Bowie Songs
 Chris Connelly - Singel
 Duff McKagan - Singel i 1993
 Rancid Vat - Singelen «Bowiecide»
 Zeta Bane - Spiders from Venus: Indie Women Artists and Female-Fronted Bands Cover David Bowie (2003)
 Schlechtes Mord-Bumsen - .2 Contamination: A Tribute to David Bowie (2006)
 Okkervil River - Konsert
 Clit 45 - 2, 4, 6, 8... We're the Kids You Love to Hate (2006)
 Dave Gahan - Framførte songen på Club Nokia den 6. mai 2011

Kjelder
Denne artikkelen bygger på «Cracked Actor» frå ,  den 3. mai 2011. 
 oppgav desse kjeldene:

Bakgrunnsstoff
 

David Bowie-songar
Songar frå 1973
Glamrock-songar
Songar skrivne av David Bowie
Songar om narkotika
Songar om prostitusjon
Songar produserte av Ken Scott
Songar produserte av David Bowie